Stortingsvalget 1820

**Stortingsvalget 1820** ble avholdt i 1820 i Norge som indirekte valg til det 3. ordentlige storting. Det 3. ordentlige storting var samlet 1. februar 1821 til 21. august 1821.

De samme representantene ble innkalt til det 2. overordentlige storting som var samlet fra 16. september 1822 til 16. november 1822.

Parlamentarismen var ikke innført, så statsrådet fungerte uten formell kontakt med stortinget.

## Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.

Valgmennene møttes til valgmannsting. På landet hadde hvert av de femten amtene og to grevskapene valgmannsting, og utpekte inntil tre hver av 50 stortingsrepresentanter. 5-14 valgmenn valgte én stortingsrepresentant, 15-24 valgmenn valgte to. En krets med flere enn 24 valgmenn utpekte tre stortingsrepresentanter.

Kjøpstedene var oppdelt i 16 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Holmestrand, Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 kunne hatt tre, flere enn 14 hadde fire.

Larvik grevskap hadde én representant færre enn ved forrige valg. Valgene i Fredrikstad og i Kristiansand ble forkastet av stortinget, med nyvalg henholdsvis 12. februar 1821 og 14. februar 1821.

Kvalifisert for stemmerett var menn over 25 år med eiendom av en viss størrelse. I tillegg var embedsmenn kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 

Den totale folkemengden var anslått til 968 850. Det er beregnet at 62 026 hadde stemmerett. Det er ikke kjent hvor mange av disse som stemte. 321 valgting i landdistriktene utpekte totalt 730 valgmenn. 21 valgting i byene utpekte totalt 107 valgmenn. De ordinære valgmannstingene ble holdt i perioden 26. mai 1820 til 17. november 1820.

## Politikk
Viktige vedtak av det 3. ordentlige Storting:
* Adelskapet oppheves - Laurvig Grevskab og Jarlsberg grevskap blir slått sammen til Jarlsberg og Larviks amt
* Godtok Gjeldskonvensjonen av 1. september 1819

Viktige vedtak av det 2. overordentlige Storting:
* Opptak av statslån for å betale gjeld til Danmark
* Opprettelse av en kommisjon til å forestå bygging av Det kongelige slott i Christiania, finansiert ved statsobligasjoner

## Fraksjoner

* det Flor-Hoelske parti med Pierre Poumeau Flor og Jacob Hoel som ledere.

## Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

### Kjøpstedene

*Momme Peterson ble valgt ved loddtrekning. Han anket valget. Anken ble forkastet

### Amtene og grevskapene

**En valgmann uteble

***Fire valgmenn ble avvist

****Tre valgmenn ble avvist

## Se også
* Liste over stortingsrepresentanter 1821–1823

## Referanser